Συμπράξεις Δημόσιου και Ιδιωτικού Τομέα – Ανάλυση περίπτωσης έργου ΣΔΙΤ:
Creators: name: Αγγέλη, Ιωάννα Χρήστου
Publisher: name: Aristotle University of Thessaloniki
Year: 2014
Subjects: Σύμπραξη Δημόσιου και Ιδιωτικού Τομέα
Συμβάσεις Παραχώρησης
Θεσμικό πλαίσιο
Μορφές Χρηματοδότησης
Δημόσια Συγκριτική Αξιολόγηση
Οικονομική Αποδοτικότητα Προεξοφλητικό επιτόκιο Αποδοτικό έργο
Public - Private Partnerships
Concessions
Institutional Framework Funding Forms
Public Benchmarking
Value for Money
Discount rate
Rewarding work

description: Η παρούσα διπλωματική εργασία έχει ως αντικείμενο τις Συμπράξεις Δημόσιου και Ιδιωτικού Τομέα, οι οποίες παρουσιάζονται σε παγκόσμιο επίπεδο ως μία μέθοδος κάλυψης των δημόσιων απαιτήσεων για κατασκευή έργων υποδομής και παροχή υπηρεσιών. Στα πλαίσια της επιχειρείται η ενημέρωση του θεσμού των ΣΔΙΤ και η παρουσίαση των χαρακτηριστικών του καθώς και η σύγκριση μεταξύ της ευρωπαϊκής – διεθνούς εμπειρίας και της ελληνικής πραγματικότητας πριν και μετά την εισαγωγή του Ν. 3389/2005 καθώς και η ανάλυση ενός έργου ΣΔΙΤ που πραγματοποιείται στη χώρα μας. Στόχος της εργασίας είναι η εξοικείωση των ενδιαφερομένων με το σχετικά «νέο» θεσμό των ΣΔΙΤ ως εναλλακτικό τρόπο παραγωγής δημόσιων έργων και υπηρεσιών και η εμβάθυνση σε νομοθετικά και χρηματοοικονομικά ζητήματα σχετικά με τις Συμπράξεις, τα οποία θα κληθεί να αντιμετωπίσει το Ελληνικό Δημόσιο. Στην πρώτη ενότητα γίνεται μια ανάλυση διαφόρων όρων που σχετίζονται με τις συμπράξεις, αναλύονται οι βασικές αρχές που τις διέπουν και γίνεται μια αναφορά στην εξέλιξη του θεσμού στην πάροδο του χρόνου. Παρουσιάζονται οι αδυναμίες και τα θετικά σημεία από την εφαρμογή του θεσμού ΣΔΙΤ. Στη συνέχεια, γίνεται μια σύγκριση της έννοιας των ΣΔΙΤ με τις συμβάσεις παραχώρησης και επισημαίνονται οι ομοιότητες τους, που κάνουν το ευρύ κοινό να τις συγχέει καθώς και οι διαφορές τους.Στην επόμενη ενότητα κατηγοριοποιούνται οι συμβάσεις ΣΔΙΤ, σε συμβατικού και θεσμοθετημένου τύπου και παρουσιάζονται τα βασικά μοντέλα ΣΔΙΤ καθώς και το πλήθος των εναλλακτικών μορφών που μπορεί να πάρουν ανάλογα με την εκάστοτε περίπτωση. Επίσης γίνεται ανάλυση των μορφών κινδύνων που ενδέχεται να συναντήσουμε σε μία ΣΔΙΤ και επιμερισμός τους μεταξύ του δημόσιου και ιδιωτικού τομέα, ώστε να συνειδητοποιήσουμε το μέγεθος του ρίσκου που αναλαμβάνει ο κάθε συμβαλλόμενος. Στην τρίτη ενότητα γίνεται παρουσίαση του θεσμικού πλαισίου που χρησιμοποιείται για τις ΣΔΙΤ καθώς και η εξέλιξη του στην πάροδο των χρόνων. Επισημαίνονται τα κύρια στοιχεία του Ν. 3389/2005, που είναι και το βασικό θεσμικό πλαίσιο, και αναφέρονται οι προϋποθέσεις υπαγωγής ενός έργου σε αυτόν. Στην τέταρτη ενότητα αναλύονται τα βασικά χρηματοοικονομικά εργαλεία που είναι απαραίτητα για την κοστολόγηση και τη γενικότερη αξιολόγηση μιας πρότασης ΣΔΙΤ. Τα βασικά εργαλεία για την αξιολόγηση μιας πρότασης ΣΔΙΤ είναι η οικονομική αποδοτικότητα (value for money), η δημόσια συγκριτική αξιολόγηση και τα προεξοφλητικά επιτόκια που χρησιμοποιούνται. Οι τρόποι χρηματοδότησης μας δείχνουν το μέγεθος της ευελιξίας που μπορεί να χρησιμοποιηθεί από κάθε πλευρά για την επίτευξη ενός αποδοτικού έργου.Στις δύο επόμενες ενότητες παρουσιάζονται παραδείγματα από την εμπειρία των ΣΔΙΤ στην Ευρώπη αλλά και σε παγκόσμιο επίπεδο και παρουσιάζονται διάφορα στατιστικά στοιχεία για ένα αριθμό χωρών που εφαρμόζουν το θεσμό με επιτυχία. Επίσης αναλύονται διάφορα παραδείγματα της ελληνικής πραγματικότητας και παρουσιάζονται οι εγκεκριμένες προτάσεις για έργα ΣΔΙΤ μέσω του Ν. 3389/2005 καθώς και η γεωγραφική και η τομεακή τους κατανομή. Στην έβδομη ενότητα ακολουθεί η ανάλυση μιας περίπτωσης έργου ΣΔΙΤ που αφορά τη μελέτη, τη χρηματοδότηση, την κατασκευή αλλά και την τεχνική διαχείριση 10 σχολικών μονάδων στην περιοχή της Αττικής. Γίνεται παρουσίαση του έργου και των χαρακτηριστικών του καθώς και διαφόρων στοιχείων μέσα από τη σύμβαση. Ακολουθεί μία ανάλυση με βάση τον υπολογισμό της καθαράς παρούσας αξίας σύμφωνα με το οριζόμενο από τη σύμβαση προεξοφλητικό επιτόκιο καθώς και διάφορα σενάρια για αύξηση ή μείωση του επιτοκίου. Επίσης στην προσπάθεια να διεξαχθεί ένα συμπέρασμα για το αν ήταν σωστή η απόφαση να ενταχθεί το έργο σε ΣΔΙΤ και αν είναι αποδοτικό, έχουν πραγματοποιηθεί δύο επιπλέον σενάρια ένα απαισιόδοξο και ένα αισιόδοξο. Κλείνοντας την παρούσα διπλωματική εργασία, παρουσιάζονται διάφορα συμπεράσματα τόσο για τη μελέτη του έργου ΣΔΙΤ που αναλύθηκε όσο και για τη σημερινή κατάσταση των ΣΔΙΤ στην Ελλάδα και των βημάτων που έγιναν για την ενσωμάτωσή τους στην ελληνική κουλτούρα υλοποίησης δημοσίων έργων.
description: This thesis is devoted to the Public-Private Partnerships, which occur worldwide as a coverage method of public requirements for infrastructure construction and services. In this thesis there is an attempt for information about the institution of PPP and presentation of the characteristics such as for a comparison between European - international experience and the Greek reality before and after the introduction of Law 3389/2005 and finally an analysis of a PPP project undertaken in our country. The aim of this paper is to familiarize the stakeholders with the relatively "new" institution of PPP as an alternative mode of production of public works and services and to deepen into legal and financial issues related to partnerships, which the Greek State is obliged to face.In the first section there is an analysis of various terms related to partnerships and of the basic principles that govern the PPPs and a reference to the evolution of the institution over the time. Also, the weaknesses and the strengths of the implementation of the institution PPP are shown. Then, it is made a comparison between the concept of PPP and the concessions and identifies their similarities, that confuses the general public and their differences. The next section categorizes the PPP contracts in conventional and institutional nature and presents the basic PPP models and the number of alternative forms , depending on the individual case. Also there is an analysis of the types of risks which may be encountered in a PPP and allocation between the public and private sector in order to realize the magnitude of the risk assumed by each part.In the third section we present the institutional framework used for the PPP and its evolution over the years. It highlights the main elements of the law 3389/2005, which is the basic institutional framework and reporting requirements to join a project to this law.The fourth section discusses the basic financial tools, that are necessary for costing and overall assessment of a PPP proposal. The basic tools for assessing a PPP proposal is economic efficiency (value for money), public benchmarking and the discount rates that are used. The methods of financing show us the size of flexibility that can be used by each side to achieve a profitable project. The next two sections presents examples from the experience of PPPs in Europe and worldwide and also presents various statistics for a number of countries applying this institution successfully. We also analyze several examples of Greek reality and present the approved proposals for PPP projects via the law 3389/2005 and the geographical and sectoral distribution. The seventh section present the analysis of a case PPP on design, financing, construction and technical management of 10 schools in the Attica region. There is a presentation of the project and its features and various elements within the contract. Below there is an analysis based on the calculation of the net present value in accordance with the contract specified discount rate and different scenarios for increase or decrease of the interest rate. Also in the effort to make a conclusion about if it was the right decision to join the project in PPP and if the project is efficient, there have been two additional scenarios, a pessimistic and an optimistic. To conclude this thesis, several conclusions are presented both for the study of the PPP project and the current situation of PPPs in Greece and the steps that are taken towards integration into Greek culture implementation of public works.